Sujet: Jean-Pierre Darras Jeu 13 Oct - 11:12
Resploe : Dj’ a vnou å monde e Djudla / Mins m’ famile provént d’ Bas Ohå / Dj’ a dmanou a Hu, a Fize et a Tileu et a Ama. / Li Mouze, c’ est m’ Colorado / Et s’ valêye, c’ est mi Ohayo / Dji so mî a Hesta k’ e l’ Arizona.
Tot do long d’ Mouze, dji lai passer l’ tins / Dji n’ a d’ keure des lon-payis stårés avå l’ vint. / Nén dandjî d’ esse å galop / Mi intche n’ a rén d’ on lasso / Fåt pô d’ tchoi å pexheu po k’ i soye ureus. /
Des eures å long, dji lai trimper / Mi intche e l’ aiwe, sins m’ tourmeter / Cwand l’ pexhon betche après li dzo / Dji so bén mî k’ a on rodeyo.
Addé l’ Ambleve, dji pexhe el govion / Croeyoz m’, c’ est bén pus rpoizant ki d’ tchessî l’ bizon. / Do long d’ Mouze, on n’ riskêye nén / Do ramasser so les rins / Ene årmêye di Siyous, / ki vs toumèt sol cou /
Des eures å long, dji m’ lai gleter, / Mes sondjes evoyîs e passé. / Les avinteures, / Dj’ a fwait ene croes dsu. / Li pexhe n’ est nén po les rouf-tot-djus
K’ i tome lavasse, k’ i lujhe cwate solos / On pexheu ni s’ arestêyrè nén po si pô. / Dizo m’ grand vert paraplu, / Dji n’ dinreu plaece a nolu / Minme po on meye di biesses / des plinnes do Farwess.
Tot do long d’ Mouze, dji m’ lai aler / Li cou sol xhame, dji m’ sin rviker / Et po mes mehins et mes histous / Do boird di Mouze, c’ est mi l’ Bufalo.
å resploe ey al fén : Dji so mî a Hesta k’ e l’ Arizona (3 côps).
Cåzaedje et muzike : Nicole Goffart ; tchantaedje : Jean-Pierre Darras